|  |  |  |
| --- | --- | --- |
| **REPUBLICA MOLDOVA****CONSILIUL RAIONAL CAHUL**MD-3909, mun.Cahul, Piaţa Independenţei, 2tel.(299) 3-49-88, fax.(299) 2-20-58 | http://upload.wikimedia.org/wikipedia/commons/thumb/a/a3/Coat_of_arms_of_Moldova.svg/2000px-Coat_of_arms_of_Moldova.svg.png | **РЕСПУБЛИКА МОЛДОВА****РАЙОННЫЙ СОВЕТ КАХУЛ**МD-3909, мун.Кахул, Пяца Индепенденцей, 2tel.(299) 3-49-88, fax.(299) 2-20-58 |
|  |

***PROIECT***

**D E C I Z I E**

**mun. Cahul**

## **Nr. \_\_\_\_\_\_\_\_ din \_\_\_\_\_\_\_\_ 2021**

**Cu privire la aprobarea Acordului de asociere**

**pentru Cooperarea Economică Teritorială Intercomunitară**

**a localităților din regiunea cheie Cahul**

######  În temeiul аrt.14 alin.(2), lit.j), аrt.43 alin.(1) lit.t) din Legea nr. 436/2006 privind administrația publică locală; urmărind obiectivul de impulsionare a dezvoltării economice locale și de îmbunătățire a condițiilor de dezvoltare social-economice ale localităților regiunii Cahul; luând în considerare importanța cooperării intercomunitare pentru îmbunătățirea, modernizarea și extinderea serviciilor publice locale prestate de autoritățile publice locale; beneficiind de asistența tehnică și financiară acordată de donatorii externi, inclusiv a suportului acordat de Programul EU4Moldova: Regiuni cheie, pentru identificarea celor mai promițătoare oportunități comune de dezvoltare economică existente în localitățile regiunii cheie Cahul și dezvoltarea parteneriatelor cu reprezentanții sectorului privat în vederea definirii unei Foi de Parcurs comune de valorificare a oportunităților economice existente și implementării acestora în toate localitățile care vor adera la Platforma teritorială de dezvoltare economică în regiunea Cahul; ținând cont de avizul Comisiei consultative de specialitate economie, rеfоrmе, buget, finanțe și relații transfrontaliere, Consiliul Raional Cahul

**DECIDE:**

1. Se aprobă Acordul de asociere pentru Cooperarea Economică Teritorială Intercomunitară a localităților din regiunea cheie Cahul, conform anexei.
2. Se împuternicește Președintele raionului Cahul, dl Marcel CENUȘA:
	1. să semneze Acordul de asociere pentru Cooperarea Economică Teritorială Intercomunitară a localităților din regiunea cheie Cahul;
	2. să reprezinte raionul Cahul în Platforma de Cooperare Economică Teritorială Intercomunitară Cahul, formată de autoritățile semnatare ale Acordului de asociere.
3. Controlul asupra executării prezentei decizii se pune în sarcina vicereşedintelui raionului Cahul, dl Ruslan NEDOV, și a Comisiei consultative despecialitate economie, rеfоrmе, buget, finanțeși relații transfrontaliere.

 **Preşedintele şedinţei**

**Consiliului Raional Cahul**

 ***Contrasemnează:***

 **Secretarul**

**Consiliului Raional Cahul Cornelia PREPELIȚĂ**

***Elaborat: V.Mîțăblîndă,*** șef-adjunct interimar DEDT***\_\_\_\_\_\_\_\_\_\_\_\_\_***

***Coordonat:* *M.Cenușa****,* Președintele raionului\_\_\_\_\_\_\_\_\_\_\_\_\_

***Avizat pentru legalitate: E. Olaru*** șef Serviciul juridic și resurse umane \_\_\_\_\_\_\_\_\_\_\_

***Avizat: C. Prepeliță***,secretarul Consiliului Raional\_\_\_\_\_\_\_\_\_\_\_\_

|  |
| --- |
|  |

Anexă

la Decizia Consiliului Raional Cahul

nr. din 2021

**ACORD DEasociere**

**pentru Cooperarea Economică Teritorială Intercomunitară**

**a localităților din regiunea cheie Cahul**

***Preambul***

Noi, subsemnații, reprezentanții autorităților publice locale din regiunea cheie Cahul, semnatarii *Memorandumului de intenții privind cooperarea intercomunitară și crearea parteneriatului de dezvoltare economică locală în regiunea cheie Cahul din 01decembrie 2020,* împuterniciți să semnăm prezentul Acord de asociere,

***urmărind*** obiectivul de identificare și soluționare în comun a problemelor de dezvoltare socio-economică a comunităților noastre și de impulsionare a dezvoltării economice locale,

***bazându-ne*** pe integrarea economică a localităților noastre în baza unor lanțuri valorice economice și a unei infrastructuri economice comune,

***având*** drept scop impulsionarea activității economice în localitățile noastre dar și în întreaga regiune, dezvoltarea mediului de afaceri, susținerea activității întreprinderilor, a agenților economici care asigură locuri de muncă, venituri în bugetele noastre locale și promovează indirect imaginea regiunii în ansamblu dar și a localităților noastre în particular,

***considerând*** cooperarea intercomunitară drept un instrument util și oportun de conjugare a eforturilor de identificare în comun a celor mai eficiente modalități de dezvoltare socio-economică a comunităților noastre pe care le administrăm,

***beneficiind*** de asistența tehnică și financiară acordată de donatori externi, în ansamblu, dar în mod particular a suportului acordat de Programul EU4Moldova: Regiuni cheie, pentru identificarea celor mai pragmatice oportunități de dezvoltare economică existente în localitățile regiunii noastre,

***ținând*** cont de faptul că avem deja definită o Foaie de Parcurs de valorificare în comun a oportunităților economice comune existente și urmează să coordonăm eforturile de implementare a acesteia,

***asigurând*** prin toate acțiunile noastre o contribuție majoră la îmbunătățirea calității vieții și asigurarea unui nivel înalt de trai a cetățenilor comunităților noastre,

în conformitate cu prevederile Articolului 5 al Legii privind descentralizarea administrativă nr. 435 din 28.12.2006 și ale Articolului 14, alineat (1), litera j) al Legii privind administrația publică locală nr. 436 din 28.12.2006, **semnăm prezentul Acord de cooperare economică teritorială intercomunitară a localităților din regiunea Cahul, prin care convenim:**

**CAPITOLUL I. DISPOZIȚII GENERALE**

* 1. Semnatarii își exprimă voința de asociere a unităților administrativ-teritoriale pe care le reprezintă și constituie **Platforma de Cooperare Economică Teritorială Intercomunitară Cahul**. Denumirea prescurtată PCETI Cahul. (*eventual ar putea fi Asociația de Cooperare Economică Teritorială Intercomunitară Cahul, prescurtat ACETI Cahul*).

1.2 Platforma de Cooperare Economică Teritorială IntercomunitarăCahul (*în continuare PCTEI Cahul sau Platforma*) este creată prin voința liber exprimată și urmare a semnării prezentului Acord de asociere de către reprezentanții împuterniciți ai autorităților publice locale.

1.3. PCTEI Cahul este constituită prin libera asociere a semnatarilor, în modul prevăzut de lege, sub formă unei structuri informale, ne-instituționalizate, fără personalitate juridică, în vederea conlucrării în comun și atingerii obiectivelor și a realizării activităților specificate în prezentul Acord.

1.4. PCTEI Cahul nu are fonduri și patrimoniu propriu, dar își propune să contribuie, prin efortul tuturor membrilor, la atragerea investițiilor majore, sponsorizărilor, donațiilor, granturilor, etc. întru realizarea strategiilor, programelor, proiectelor de dezvoltare socio-economică, în beneficiul tuturor comunităților semnatare ale prezentului Acord precum și în beneficiul întregii regiuni.

1.5. PCTEI Cahul este o structură ne-instituționalizată apolitică, nu susține vreun partid politic, bloc electoral sau candidat independent la vreo funcție electivă sau non-electivă în instituțiile și autoritățile publice centrale sau în cadrul autorităților publice şi nu va folosi nici un fel resurse în acest scop.

1.6. PCTEI Cahul se instituie pe termen nelimitat și își desfășoară activitatea în regiunea cheie Cahul, având dreptul să desfășoare activitate și pe întreg teritoriul Republicii Moldova sau la nivel transfrontalier în cazul existenței unor proiecte de cooperare la nivel național sau transfrontalier.

1.7. Aderareala și retragerea membrilor din PCTEI Cahul este liberă și se realizează în baza Deciziei Consiliului local.

**CAPITOLUL II. PRINCIPIIle DE ACTIVITATE**

2.1. PCTEI Cahul îşi desfășoară activitatea în baza principiilor menținerii autonomiei juridice, decizionale și financiare a fiecărei autorități publice locale semnatare, libertății de asociere, legalității și transparenței, egalității în drepturi a tuturor membrilor, liberei exprimări a opiniei de către toți membrii şi accesului lor la orice informație ce ţine de activitatea Platformei.

2.2. PCTEI Cahul abordează, discută, identifică consens și adoptă hotărâri cu titlu de recomandare pentru comunitățile semnatare, care pot fi confirmate și puse în aplicare la nivel de regiune-cheie sau la nivelul unităților administrativ-teritoriale doar prin decizii ale autorităților publice locale abilitate dacă este necesar.

**CAPITOLUL III. MISIUNEa ȘI OBIECTIVELE**

* 1. Misiunea PCTEI Cahul este *asocierea comunităților și cooperarea eforturilor în vederea creșterii prosperității regiunii și a bunăstării cetățenilor acesteia, soluționării problemelor existente de dezvoltare în comun și promovării intereselor comune de dezvoltare a membrilor săi în relațiile cu autorități publice sau private, structuri asociative naționale și internaționale, parteneri de dezvoltare*.
	2. Obiectivul general al asocierii este dezvoltarea economică a regiunii Cahul, crearea unui climat investițional favorabil și dezvoltarea durabilă a tuturor unităților administrativ-teritoriale componente.
	3. Întru realizarea Misiunii și a obiectivului general, Obiectivele specifice ale asocierii sunt:
		1. Dezvoltarea cooperării economice în comun, identificarea, inițierea și implementarea unor proiecte cu beneficii economice comune bazate pe produse, servicii și avantaje competitive economice ale regiunii.
		2. Conjugarea eforturilor pentru implementarea în comun a Foii de parcurs pentru dinamizarea activității economice în regiunea cheie Cahul elaborată cu suportul Programului ,,EU4Moldova: regiuni cheie’’.
		3. Conjugarea eforturilor pentru elaborarea documentelor de politici (strategii, programe) de dezvoltare economică la nivelul regiunii cheie.
		4. Coordonarea implementării în comun a tuturor activităților de susținere și promovare a dezvoltării lanțurilor valorice economice, clustere economice, sectorului de afaceri, întreprinderilor mici și mijlocii realizate cu suportul financiar al Programului ,,EU4Moldova: regiuni cheie’’, precum și a altor programe similare.
		5. Cooperarea în atragerea unor investiții majore în dezvoltarea infrastructurii publice de utilități și a servicii publice care vizează stimularea dezvoltării economice locale.
		6. Coordonarea strategiilor proprii privind dezvoltarea serviciilor, a programelor de reabilitare, extindere și modernizare a sistemelor de utilități publice existente, precum și a programelor de înființare a unor noi sisteme, inclusiv constituirea unor operatori de servicii în comun.
		7. Coordonarea proiectării și execuției lucrărilor tehnico-edilitare, în scopul realizării acestora într-o concepție unitară și corelată cu programele de dezvoltare economico-socială a localităților, de amenajare a teritoriului, urbanism și mediu.
		8. Asocierea intercomunitară pentru înființarea, organizarea, gestionarea și exploatarea în interes comun a unor servicii de utilități publice, inclusiv pentru finanțarea și realizarea obiectivelor de investiții specifice sistemelor de utilități publice.
		9. Coordonarea eforturilor, stabilirea modalităților, agrearea condițiilor optime în vederea contractării sau garantării în comun a împrumuturilor pentru finanțarea proiectelor de investiții în vederea dezvoltării, reabilitării și modernizării infrastructurii de utilități sau a serviciilor publice existente.

**CAPITOLUL IV. Organizarea activității**

4.1. PCTEI Cahul întrunește reprezentanții delegați ai localităților semnatare, își desfășoară activitatea în ședințe în cadrul cărora sunt supuse discuțiilor și se aprobă hotărâri cu caracter de recomandare care vizează:

1. Realizarea misiunii și obiectivelor PCTEI Cahul.
2. Modificarea și completarea prevederilor prezentului Acord.
3. Alegerea Președintelui și abilitarea lui sau a membrilor cu atribuții de reprezentare.
4. Inițierea și implementarea unor proiecte cu beneficii economice comune bazate pe produse, servicii și avantaje competitive economice ale regiunii.
5. Implementarea Foii de parcurs pentru dinamizarea activității economice în regiunea cheie Cahul.
6. Elaborarea documentelor de politici (strategii, programe) de dezvoltare economică la nivelul regiunii cheie.
7. Implementarea activităților de susținere și promovare a dezvoltării lanțurilor valorice economice, clustere economice, sectorului de afaceri, întreprinderilor mici și mijlocii realizate cu suportul partenerilor externi de dezvoltare.
8. Atragerea de investitori sau a unor investiții majore în dezvoltarea infrastructurii publice de utilități și a servicii publice care vizează stimularea dezvoltării economice locale.
9. Elaborarea și aprobarea Strategiei de dezvoltare pe termen lung și mediu a regiunii Cahul, inclusiv identificarea direcțiilor principale și a priorități de dezvoltare, a programelor și proiectelor de dezvoltare.
10. Adoptarea anumitor declarații, adresări, apeluri şi petiții, după caz.
11. Gestionarea operațională la nivel macro a proiectelor de importanță regională.
12. Coordonarea și acordarea de suport pentru realizarea proiectelor de dezvoltare la nivelul unor localități semnatare, la solicitarea acestora.
13. Dizolvarea sau lichidarea PCTEI Cahul.
14. Alte chestiuni ce rezultă din misiunea, obiectivele și spiritul prezentului Acord.

4.2. PCTEI Cahul se întrunește trimestrial în ședințe ordinare, sau în ședințe extraordinare, ori de câte ori este nevoie, la solicitarea Președintelui sau a membrilor.

4.3. Ședințele PCTEI Cahul sunt reprezentative dacă sunt prezenți cel puțin 1/3 din numărul reprezentanților semnatarilor.

4.4 În cazul adoptării de hotărâri, ele se adoptă cu votul majorității simple a celor prezenți. Fiecare reprezentant deține un singur vot.

4.4. În relația cu diferite instituții și autorități publice PCTEI Cahul este reprezentat de 2 Co-Președinți. Co-președinții sunt aleși de membrii Platformei pe un mandat de 2 ani.

4.5. Ședințele PCTEI Cahul sunt conduse de către unul din Președinți, pe principiul rotației.

4.6. Co-președinții au următoarele competențe:

1. Reprezintă PCTEI Cahul în raport cu instituțiile și autoritățile publice centrale sau autoritățile publice locale și alte terțe persoane publice sau private.

2. Convoacă și conduc ședințele Platformei.

3. Organizează și dirijează activitatea curentă a Platformei și asigură îndeplinirea hotărârilor adoptate de către PCTEI Cahul, dacă au fost stabiliți ca responsabili.

4. Elaborează și înaintează PCTEI Cahul spre discuție propuneri, proiecte, rapoarte şi planuri de lucru, precum şi asigură transmiterea către membrii Platformei a informațiilor necesare relevante privind implementarea hotărârilor aprobate.

5. Asigură lucrările de secretariat.

* 1. Activitatea operațională și de secretariat al PCTEI Cahul este realizată de către Direcția economie și dezvoltare teritorială din cadrul Consiliului Raional Cahul.
1. **DISPOZIȚII FINALE**
	1. Modificarea sau anularea prezentului Acord în perioada executării lui se poate face numai pentru motive obiective și întemeiate, prin acordul comunităților semnatare.
	2. Prezentul Acord poate fi modificat prin acte adiționale aprobate de reprezentanții legali ai comunităților semnatare.
	3. Încetarea efectelor prezentului Acord se realizează odată cu consemnarea acestui fapt de către comunitățile semnatare.

**Semnăturile reprezentanților împuterniciți să semneze Acordul de Asociere:**

1. Raionul Cahul,

reprezentat de Marcel CENUȘA, Președintele raionului

1. Municipiul Cahul,

reprezentat de Nicolae DANDIȘ, Primar

1. Satul Alexanderfeld,

reprezentat de Liubovi ARNAUTOV, Primar

1. Satul Alexandru Ioan Cuza,

reprezentat de Nicolae CALAIDJOGLU, Primar

1. Satul Andruşul de Jos,

reprezentat de Constantin LEONTE, Primar

1. Satul Andruşul de Sus,

reprezentat de Sorin CIOBANU, Primar

1. Satul Badicul Moldovenesc,

reprezentat de Dumitru GOROPCEANU, Primar

1. Satul Baurci-Moldoveni,

reprezentată de Elena ENACHI, Primar

1. Satul Borceag,

reprezentată de Tatiana RUSU, Primar

1. Satul Brînza,

reprezentat de Leonid CATERA, Primar

1. Comuna Burlăceni,

reprezentată de Lidia CARPENCO, Primar

1. Satul Bucuria

reprezentat de Dumitru DERMENJI, Primar

1. Comuna Burlacu,

reprezentată de Mihail MUNTEANU, Primar

1. Comuna Chioselia Mare,

reprezentată de Gheorghe SARIOGLO, Primar

1. Satul Cîșlița-Prut,

reprezentat de Alexandru VALACHI, Primar

1. Satul Colibași,

reprezentat de Ion DOLGANIUC, Primar

1. Satul Crihana Veche,

reprezentat de Igor MICLAUȘ, Primar

1. Comuna Cucoara,

reprezentată de Tatiana DENISENCO, Primar

1. Comuna Doina,

reprezentată de Serghei CARMALAC, Primar

1. Comuna Găvănoasa,

reprezentată de Vadim IVANOV, Primar

1. Satul Giurgiulești,

reprezentat de Tatiana GĂLĂȚEANU, Primar

1. Satul Huluboaia,

reprezentat de Valeriu OBOROC, Primar

1. Satul Iujnoe,

reprezentat de Ghenadie FOCȘA, Primar

1. Comuna Larga Nouă,

reprezentată de Tatiana MAIDAN, Primar

1. Comuna Lebedenco,

reprezentată de Elena CANDJA, Primar

1. Satul Lopățica,

reprezentat de Tatiana TOPALĂ, Primar

1. Satul Lucești,

reprezentat de Irina MARIN, Primar

1. Comuna Manta,

reprezentată de Violeta HÎNCU, Primar

1. Comuna Moscovei,

reprezentată de Stepan VOLCOV, Primar

1. Comuna Pelinei,

reprezentată de Tudor LUCA, Primar

1. Satul Roșu,

reprezentat de Nicolae SAVILENCU, Primar

1. Satul Slobozia Mare,

reprezentat de Valentina CARASTAN, Primar

1. Satul Taraclia de Salcie,

reprezentat de Gheorghe AXENTI, Primar

1. ComunaTartaul de Salcie,

reprezentată de Iurie STOIANOV, Primar

1. Satul Tătărești,

reprezentat de Mihai DIONIS, Primar

1. Satul Vadul lui Isac,

reprezentat de Alexandra PISCUNOVA, Primar

1. Satul Văleni,

reprezentat de Silvia ȘTIRBEȚ, Primar

1. Comuna Zîrnești,

reprezentată de Nicolae BEJU, Primar.

**NOTA INFORMATIVĂ**

**la proiectul de decizie** **„*Cu privire la aprobarea Acordului de asociere pentru Cooperarea Economică Teritorială Intercomunitară a localităților***

***din regiunea cheie Cahul”***

1. ***Denumirea autorului și, după caz, a participanților la elaborarea proiectului***

Proiectul deciziei „Cu privire la aprobarea Acordului de asociere pentru Cooperarea Economică Teritorială Intercomunitară a localităților din regiunea cheie Cahul” este elaborat de Direcția economie și dezvoltare teritorială în colaborare cu Proiectul EU4Moldova: Regiuni-cheie, finanțat de Uniunea Europeană și implementat de Programul Națiunilor Unite pentru Dezvoltare și Fondul Națiunilor Unite pentru Copii.

1. ***Condițiile ce au impus elaborarea proiectului de act normativ și finalitățile urmărite***

Având la bază intenția de integrare economică a localităților regiunii Cahul în baza unor lanțuri valorice economice și a unei infrastructuri economice comune, se propune tuturor localităților regiunii Cahul să semneze Acordul de asociere pentru Cooperarea Economică Teritorială Intercomunitară.

**Interacțiunea (cooperarea)** autorităților administrației publice locale în raionul Cahul în domeniul dezvoltării economice locale **este prevăzută de un șir de documente de politici de dezvoltare.** Actualmente sunt aprobate mai multe documente strategice, menite să asigure un cadrul comun de dezvoltare socio-economică a comunităților din raionul Cahul. Printre acestea se numără:

* Strategia Națională de Dezvoltare Regională 2021-2027 (în continuare SNDR) - principalul document inter-sectorial de planificare a politicii de dezvoltare regională;
* Strategia de Dezvoltare Regională Sud pentru perioada 2016-2020 - documentul de bază în planificarea dezvoltării Regiunii de Dezvoltare Sud, din care face parte raionul Cahul și care de curând se va transforma în Programul Operațional Regional 2021-2024.
* Programul de dezvoltare social-economică a raionului Cahul pentru anii 2017-2020 (în continuare PDSE) - documentul de bază în planificarea dezvoltării raionului Cahul. PDSE constituie cadrul de reglementare la nivel raional, care prin ajustarea la documentele de politici sectoriale stabilește instrumentele de implementare la nivel raional a obiectivelor și țintelor sectoriale stabilite la nivel regional şi național.

**Interacțiunea (cooperarea)** autorităților administrației publice locale în raionul Cahul în domeniul dezvoltării economice locale **are un suport legislative, dar și instituțional.** Pe de o parte, Legea nr.438/2006 privind dezvoltarea regională în Republica Moldova creează cadrul instituțional, instrumentele specifice politicii pentru dezvoltare regională, inclusiv se împuternicesc Agențiile de dezvoltare regională (ADR) să monitorizeze şi să evalueze implementarea strategiilor, planurilor, programelor şi proiectelor de dezvoltare regională, aprobate de Consiliul regional pentru dezvoltare. Pe de altă parte, prin Legea nr. 436/2006 privind administrația publică locală se stabilesc expres competențele APL de nivelul 1 și APL de nivelul 2 în domeniul vizat.

Legea privind administrația publică locală nr. 436/2006 prevede că printre competențele de bază ale consiliilor locale (art.14 lit.j) și raionale (art. 43 lit.t) sunt incluse „…decide, în condițiile legii, asocierea cu alte autorități ale administrației publice locale, inclusiv din străinătate, pentru realizarea unor lucrări şi servicii de interes public, pentru promovarea şi protejarea intereselor autorităților administrației publice locale, precum şi colaborarea cu agenți economici şi asociații obștești din țară şi din străinătate în scopul realizării unor acțiuni sau lucrări de interes comun”. Similar, Carta Europeană a Autonomiei Locale semnată de RM la data de 2 mai 1996, ratificată la data de 2 octombrie 1997 fără rezerve și intrată în vigoare la 1 februarie 1998, prevede dreptul la asociere. Chiar dacă mecanismul de asociere nu este prevăzut și asigurarea dreptului de asociere a Autorităților locale trebuie încă detaliat, în baza acestor prevederi pot fi inițiate platforme de asociere și cooperare.

**Interacțiunea (cooperarea)** autorităților administrației publice locale în raionul Cahul în domeniul dezvoltării economice locale **este realizată sporadic, insuficient și are un șir de sincope.**

Deși cadrul instituțional este funcțional, acesta nu soluționează toate necesitățile APL de a asigura parteneriatul local al autorităților publice locale. Nu s-a impulsionat aplicarea în practică a capacității de a se asocia cu alte APL pentru realizarea unor lucrări şi servicii de interes public, cu toate că strategiile de dezvoltare social-economice raionale (componentele aprovizionare cu apă, servicii de canalizare, managementul deșeurilor etc.) recomandă cooperarea intercomunală. Ca urmare a semnării de comunitate a ”Memorandumului de intenții privind cooperarea intercomunitară și crearea Parteneriatului de dezvoltare economică Locală în regiunea cheie Cahul”, a fost elaborat textul Acordului de asociere pentru Cooperarea Economică Teritorială Intercomunitară a localităților din regiunea cheie Cahul. Obiectivul general al Acordului este crearea **Platformei de Cooperare Economică Teritorială IntercomunitarăCahul** (numită în continuare PCETI Cahul).

PCETI Cahul este constituită benevol de fondatori pentru satisfacerea intereselor necomerciale ale comunităților semnatare. Platforma nu este persoană juridică și se constituie în vederea atingerii unor asemenea obiective cum ar fi:

* Dezvoltarea cooperării economice în comun, identificarea, inițierea și implementarea unor proiecte cu beneficii economice comune bazate pe produse, servicii și avantaje competitive economice ale regiunii.
* Conjugarea eforturilor pentru implementarea în comun a Foii de parcurs pentru dinamizarea activității economice în regiunea cheie Cahul elaborată cu suportul Programului ,,EU4Moldova: regiuni cheie’’
* Conjugarea eforturilor pentru elaborarea documentelor de politici (strategii, programe) de dezvoltare economică la nivelul regiunii cheie.
* Coordonarea implementării în comun a tuturor activităților de susținere și promovare a dezvoltării lanțurilor valorice economice, clustere economice, sectorului de afaceri, întreprinderilor mici și mijlocii realizate cu suportul financiar al Programului ,,EU4Moldova: regiuni cheie’’, precum și a altor programe similare; etc.

PCETI Cahul se instituie prin adoptarea Deciziei Consiliului de a semna Acordul de asociere numit mai sus.

1. ***Fundamentarea economico-financiară***

Implementarea deciziei „Cu privire la aprobarea Acordului de asociere pentru Cooperarea Economică Teritorială Intercomunitară a localităților din regiunea cheie Cahul” nu necesită mijloace financiare din bugetul raional.

1. ***Modul de încorporare a actului în cadrul normativ e în vigoare***

Proiectul se încorporează în sistemul actelor normative și nu impune modificarea altor decizii.

1. ***Avizarea și consultarea publică a proiectului***

În conformitate cu art. 32 din Legea nr. 100/2017 cu privire la actele normative, proiectul deciziei „Cu privire la aprobarea Acordului de asociere pentru Cooperarea Economică Teritorială Intercomunitară a localităților din regiunea cheie Cahul” a fost coordonat cu președintele raionului, avizat de secretarul Consiliului Raional și de Serviciul juridic și resurse umane.

În scopul respectării prevederilor Legii nr. 239/2008 privind transparența în procesul decizional, proiectul deciziei a fost plasat pe pagina web a Consiliului Raional [www.cahul.md](http://www.cahul.md) la directoriul *„Transparenţa decizională”*, secţiunea „*Anunțuri privind organizarea consultării publice”.*

***Violina Mîțăblîndă,***

***Şef adjunct interimar***

***al Direcției economie și dezvoltare teritorială***